Βατερό Κοζάνης

Το Βατερό είναι οικισμός της Κοζάνης στη Δυτική Μακεδονία.Ιστοσελίδα Δήμου Κοζάνης, Τοπική Ενότητα Βατερού 

 Γενικά στοιχεία 
Το Βατερό βρίσκεται περίπου 6 χιλιόμετρα από το πολεοδομικό συγκρότημα της Κοζάνης, σε υψόμετρο 690 μέτρα ενώ μέσα από το χωριό διέρχεται η Εθνική οδός 20. Σύμφωνα με την απογραφή 2021 έχει πληθυσμό 643 κατοίκους ενώ με αυτήν του 2011 είχε 738«ΦΕΚ αποτελεσμάτων ΜΟΝΙΜΟΥ πληθυσμού απογραφής 2011», σελ. 10546 (σελ. 72 του pdf).

Το  Βατερό κατοικείται από προσφυγικές οικογένειες μικρασιατικής και ποντιακής καταγωγής που προέρχονται από τις περιοχές Ορντού, Τραπεζούντας και Προύσας. Εγκαταστάθηκαν στο Βατερό μετά την Ανταλλαγή πληθυσμών που ακολούθησε τη Μικρασιατική Καταστροφή. Το παλιό όνομα του χωριού είναι Κοτζά Αχμετλή και είχε μουσουλμανικό πληθυσμό που αναχώρησε για την Τουρκία στα πλαίσια της ανταλλαγής των πληθυσμών. Το χωριό απελευθερώθηκε από τους Οθωμανούς κι εντάχθηκε στο Ελληνικό κράτος, όπως και η υπόλοιπη Μακεδονία μετά τους Βαλκανικούς πολέμους και τη συνθήκη του Βουκουρεστίου το 1913. Η κοινότητα συστάθηκε το 1918 με το όνομα "Κοτζά Ματλή", ενώ με νόμο του 1927 μετονομάστηκε σε Βατερό. 

Στη σύγχρονη εποχή το Βατερό θεωρείται ως ένα από τα αναπτυσσόμενα δημοτικά διαμερίσματα της Κοζάνης λόγω της Εγνατίας οδού που καθιστά το Βατερό ένα από τους πλέον στρατηγικούς συγκοινωνιακούς κόμβους της Δυτικής Μακεδονίας. Ήδη δεκάδες μικρές και μεσαίες επιχειρήσεις έχουν εγκαταστήσει αποθήκες αλλά και μονάδες παραγωγής στο Βατερό αναβαθμίζoντας την εμπορική αξία της περιοχήςΚείμενο εργασίας  Εκτίμηση των επιπτώσεων της Εγνατίας οδού στην εγκατάσταση και ανάπτυξη των επιχειρήσεων στο Βατερό Κοζάνης. Παρατηρητήριο Εγνατίας Οδού.. 

Στο Βατερό δραστηριοποιείται Μορφωτικός - Πολιτιστικός Σύλλογος με πολύ πλούσια πολιτισμική δραστηριότητα αλλά και ο Φυσιολατρικός Σύλλογος "Δρυίδης"Δρυίδης,  που έχει μέχρι σήμερα αναλάβει πολλές δράσεις και πρωτοβουλίες κυρίως περιβαλλοντικού ενδιαφέροντος. Η ποδοσφαιρική ομάδα του Βατερού, ο Εθνικός Βατερού αγωνίζεται στο Περιφερειακο Πρωτάθλημα και η καλαθοσφαιρική ομάδα Φιλαθλητικός Βατερού στη Β' Κατηγορία της ΕΚΑΣΔΥΜ. 

Παραπομπές

Κατηγορία:Χωριά της περιφερειακής ενότητας Κοζάνης
Κατηγορία:Δήμος Κοζάνης